ᱞᱩᱣᱟᱱᱰᱟ

ᱞᱩᱣᱟᱱᱰᱟ ᱫᱚ ᱮᱝᱜᱳᱞᱟ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱮᱝᱜᱳᱞᱟ ᱨᱮᱭᱟᱜ ᱢᱩᱬᱩᱛ ᱵᱚᱱᱫᱚᱨ, ᱟᱨ ᱢᱩᱬ ᱥᱤᱞᱯᱚ, ᱞᱟᱠᱪᱟᱨ ᱟᱨ ᱵᱟᱡᱟᱨ ᱛᱟᱞᱢᱟ ᱠᱟᱱᱟ ᱾ ᱮᱝᱜᱳᱞᱟ ᱨᱮᱭᱟᱜ ᱠᱚᱸᱭᱮ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱨᱮ ᱨᱮ ᱢᱮᱱᱟᱜ ᱱᱚᱣᱟ ᱥᱚᱦᱚᱨ ᱫᱚ ᱮᱝᱜᱳᱞᱟ ᱨᱮᱭᱟᱜ ᱪᱟᱪᱞᱟᱣ ᱛᱟᱞᱢᱟ, ᱱᱚᱸᱰᱮᱱᱟᱜ ᱢᱩᱬ ᱵᱚᱱᱫᱚᱨ ᱟᱨ ᱞᱩᱣᱟᱱᱰᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱦᱚᱸ ᱠᱟᱱᱟ ᱾ ᱞᱩᱣᱟᱱᱰᱟ ᱟᱨ ᱱᱚᱣᱟ ᱨᱮᱭᱟᱜ ᱢᱮᱹᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱫᱚ ᱡᱮᱜᱮᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱯᱚᱨᱛᱩᱜᱤᱡᱽ ᱯᱟᱹᱨᱥᱤ ᱨᱚᱲᱼᱮᱫ ᱠᱟᱱ ᱨᱟᱡᱽᱜᱟᱲ ᱟᱨ ᱵᱨᱟᱡᱤᱞ ᱵᱟᱨᱦᱮ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱞᱩᱥᱳᱯᱷᱳᱱ ᱥᱚᱦᱚᱨ ᱠᱟᱱᱟ ᱾ ᱒᱐᱒᱐ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱱᱚᱣᱟ ᱥᱚᱦᱚᱨ ᱨᱮ ᱘᱓ ᱞᱟᱠᱷ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱯᱷᱨᱤᱠᱟ ᱨᱮᱭᱟᱜ ᱢᱟᱨᱮ ᱩᱯᱚᱱᱤᱵᱮᱥ (ᱠᱚᱞᱚᱱᱤᱭᱟᱞ) ᱥᱚᱦᱚᱨ ᱠᱚ ᱢᱩᱸᱫᱽ ᱨᱮᱭᱟᱜ ᱱᱚᱣᱟ ᱥᱚᱦᱚᱨ ᱫᱚ ᱑᱕᱗᱖ ᱥᱮᱨᱢᱟ ᱨᱮ ᱯᱚᱨᱛᱩᱜᱤᱡᱽ ᱥᱮᱥᱮᱸᱫᱽᱨᱟᱭᱤᱡᱽ ᱯᱟᱣᱩᱞᱳ ᱫᱟᱭᱤᱥ ᱫᱮᱹ ᱱᱳᱵᱷᱤᱭᱟᱥ ᱥᱟᱣ ᱯᱟᱣᱞᱳ ᱫᱟ ᱮᱥᱩᱱᱥᱤᱭᱳ ᱫᱮᱹ ᱞᱳᱣᱟᱱᱰᱟ ᱧᱩᱛᱩᱢ ᱛᱮᱭ ᱛᱷᱟᱯᱚᱱ ᱞᱮᱫᱟ ᱾ ᱫᱟᱥ ᱵᱟᱱᱤᱡᱽ (ᱥᱞᱮᱵᱷ ᱴᱨᱮᱰ) ᱛᱷᱩᱠᱩᱢ ᱞᱟᱦᱟ ᱨᱮ ᱱᱚᱣᱟ ᱫᱚ ᱵᱨᱟᱡᱤᱞ ᱛᱮ ᱫᱟᱥ ᱵᱟᱱᱤᱡᱽ ᱤᱫᱤ ᱨᱮᱭᱟᱜ ᱛᱟᱞᱢᱟ ᱛᱟᱸᱦᱮ ᱠᱟᱱᱟ ᱾ ᱑᱙᱗᱕ ᱨᱮᱭᱟᱜ ᱮᱝᱜᱳᱞᱟᱱ ᱜᱷᱟᱨᱚᱸᱡᱤᱭᱟᱹ ᱞᱟᱹᱲᱦᱟᱹᱭᱟ ᱮᱛᱚᱦᱚᱵ ᱮᱱ ᱠᱷᱟᱱ, ᱡᱟᱹᱥᱛᱤ ᱜᱟᱱ ᱯᱩᱸᱰ ᱯᱚᱨᱛᱩᱜᱤᱡᱽ ᱦᱚᱲ ᱠᱚ ᱯᱳᱨᱛᱩᱜᱟᱞ ᱛᱮ ᱨᱮᱯᱷᱤᱭᱩᱡᱤ ᱞᱮᱠᱟᱛᱮ ᱠᱚ ᱫᱟᱹᱲ ᱞᱮᱫᱟ ᱾ ᱞᱟᱹᱲᱦᱟᱹᱭ ᱨᱮᱱ ᱨᱮᱯᱷᱤᱭᱩᱡᱤ ᱦᱚᱲ ᱠᱚᱛᱮ ᱞᱩᱣᱟᱱᱰᱟ ᱨᱮᱭᱟᱜ ᱦᱚᱲ ᱮᱞ ᱰᱷᱮᱨ ᱮᱱ ᱨᱮᱦᱚᱸ, ᱱᱚᱣᱟ ᱨᱮᱭᱟᱜ ᱵᱩᱱᱤᱭᱟᱹᱫ ᱵᱮᱵᱮᱱᱟᱣ ᱩᱱᱟᱹᱜ ᱜᱟᱱ ᱦᱚᱲᱮᱞ ᱠᱚ ᱵᱟᱭ ᱥᱟᱢᱵᱽᱲᱟᱣ ᱫᱟᱲᱮᱭᱟᱠᱚ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱞᱩᱣᱟᱱᱰᱟ ᱨᱮᱭᱟᱜ ᱟᱸᱰᱮᱯᱟᱥᱮ ᱟᱭᱢᱟ ᱠᱩᱸᱵᱟᱹ, ᱵᱚᱥᱛᱤ ᱠᱚ ᱪᱷᱮᱨ ᱟᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱱᱤᱛ ᱱᱟᱣᱟ ᱛᱮ ᱵᱮᱱᱟᱣ ᱨᱟᱠᱟᱵ ᱟᱨ ᱩᱛᱷᱱᱟᱹᱣ ᱛᱟᱞᱟ ᱛᱮ ᱪᱟᱞᱟᱜ ᱠᱟᱱᱟ ᱟᱨ ᱱᱚᱣᱟ ᱠᱚ ᱠᱟᱹᱢᱤᱦᱚᱨᱟ ᱜᱮ ᱟᱜᱟᱢ ᱫᱤᱱ ᱨᱮ ᱱᱚᱣᱟ ᱥᱚᱦᱚᱨ ᱨᱮᱭᱟᱜ ᱨᱩᱯ ᱢᱩᱴᱷᱟᱹᱱ ᱮ ᱵᱚᱫᱚᱞᱟ ᱾ ᱱᱟᱜᱟᱢ ᱯᱚᱨᱛᱩᱜᱤᱡᱽ ᱩᱯᱚᱱᱤᱵᱮᱥ ᱯᱷᱩᱨᱜᱟᱹᱞ ᱑᱙᱗᱕ ᱥᱮᱨᱢᱟ ᱨᱮ ᱮᱝᱜᱳᱞᱟ ᱯᱷᱩᱨᱜᱟᱹᱞ ᱚᱠᱛᱚ ᱞᱩᱣᱟᱱᱰᱟ ᱫᱚ ᱢᱤᱫ ᱱᱮᱵᱮᱛᱟᱨ ᱥᱚᱦᱚᱨ ᱛᱟᱸᱦᱮ ᱠᱟᱱᱟ ᱾ ᱥᱚᱦᱚᱨ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱟᱯᱷᱨᱤᱠᱟᱱ ᱠᱚ ᱛᱟᱸᱦᱮ ᱠᱟᱱᱟ ᱢᱮᱱᱠᱷᱟᱱ ᱥᱟᱱᱟᱢ ᱞᱮᱠᱟᱱ ᱫᱟᱲᱮ ᱫᱚ ᱞᱮᱠᱷᱟᱥᱤᱫ ᱯᱩᱸᱰ ᱯᱚᱨᱛᱩᱜᱤᱡᱽ ᱦᱚᱲ ᱠᱚ ᱴᱷᱮᱱ ᱛᱟᱸᱦᱮ ᱠᱟᱱᱟ ᱾ ᱒᱑ ᱟᱱ ᱯᱤᱲᱦᱤ ᱚᱛᱱᱚᱜ ᱢᱟᱹᱱᱢᱤ ᱚᱛᱱᱚᱜ ᱞᱩᱣᱟᱱᱰᱟ ᱫᱚ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱵᱟᱭᱥᱟ ᱫᱮᱹ ᱞᱩᱣᱟᱱᱰᱟ (ᱞᱟᱛᱟᱨ ᱞᱩᱣᱟᱱᱰᱟ, ᱢᱟᱨᱮ ᱥᱚᱦᱚᱨ) ᱟᱨ ᱥᱤᱫᱟᱫᱮ ᱟᱞᱴᱟ (ᱪᱮᱛᱟᱱ ᱥᱚᱦᱚᱨ, ᱱᱟᱣᱟ ᱦᱤᱸᱥ) ᱾ ᱵᱟᱭᱥᱟ ᱫᱮᱹ ᱞᱩᱣᱟᱱᱰᱟ ᱫᱚ ᱵᱚᱱᱫᱚᱨ ᱟᱨᱮ ᱨᱮ ᱢᱮᱱᱟᱜᱼᱟ, ᱟᱨ ᱱᱚᱸᱰᱮᱱᱟᱜ ᱦᱚᱨ ᱰᱟᱦᱟᱨ ᱠᱚᱦᱚ ᱥᱟᱸᱠᱲᱟ (ᱱᱟᱱᱦᱟ) ᱟᱨ ᱢᱟᱨᱮ ᱩᱯᱚᱱᱤᱵᱮᱥ ᱚᱲᱟᱜ ᱠᱚ ᱢᱮᱱᱟᱜᱼᱟ ᱾ ᱦᱚᱭ-ᱦᱤᱸᱥᱤᱫ ᱦᱚᱲᱮᱞ ᱞᱩᱣᱟᱱᱰᱟ ᱨᱮᱫᱚ ᱡᱟᱹᱥᱛᱤ ᱠᱟᱭᱛᱮ ᱟᱯᱷᱨᱤᱠᱟᱱ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ, ᱢᱩᱬᱩᱛ ᱫᱚ ᱟᱢᱵᱩᱱᱰᱩ, ᱳᱵᱷᱤᱢᱵᱩᱱᱰᱩ ᱟᱨ ᱵᱟᱠᱳᱝᱜᱳ ᱮᱢᱟᱱ ᱾ ᱱᱚᱸᱰᱮᱱᱟᱜ ᱥᱚᱨᱠᱟᱨᱤ ᱟᱨ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱵᱮᱵᱷᱟᱨᱚᱜ ᱠᱟᱱ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱯᱚᱨᱛᱩᱜᱤᱡᱽ, ᱛᱚᱵᱮ ᱟᱭᱢᱟ ᱜᱟᱱ ᱵᱟᱱᱴᱩ ᱯᱟᱹᱨᱥᱤᱠᱚ ᱦᱚᱠᱚ ᱨᱚᱲᱼᱮᱫ ᱜᱮᱭᱟ ᱾ ᱡᱮᱞᱮᱠᱟ ᱠᱤᱢᱵᱩᱱᱰᱩ, ᱩᱢᱵᱩᱱᱰᱩ ᱟᱨ ᱠᱤᱠᱚᱝᱜᱳ ᱾ ᱞᱟᱠᱪᱟᱨ ᱠᱟᱹᱣᱤᱭᱟᱹᱨᱤ ᱦᱮᱡ ᱥᱮᱱ ᱥᱮᱪᱮᱫ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Portal da Cidade de Luanda www.cidadeluanda.com - Luanda, city map, History, Photos